Downloaded from YTS.MX
Official YIFY movies site: YTS.MX
‪NETFLIX PREZINTĂ
‪- Să nu cheltuim mult. ‪- Bine.
‪- Aveți tunici ‪kurta? ‪- Da. De care doriți?
‪Nici prea elegante, dar nici prea banale.
‪Arătați-mi unele simple.
‪Asta cât costă?
‪750 de rupii.
‪Aș vrea s-o văd pe cea albă.
‪Cea de sus.
‪Ce ziceți de asta?
‪E frumoasă.
‪Vezi cum îți vin și pantalonii.
‪Trebuie să stai comod pe scenă.
‪Mulțumesc că mi-ai spus, bunico. ‪N-am mai cumpărat haine.
‪Aș putea să mă așez ca să le probez?
‪Nu se poate, dle. Se murdăresc.
‪Să probez și un șal?
‪Un șal? De ce doar un șal?
‪De ce nu-ți pui inele cu diamant ‪și lanțuri de aur pe scenă?
‪Crezi că cei din juriu ‪te premiază pentru ținută?
‪Tata a zis mereu: „Când ești pe scenă,
‪totul contribuie la interpretare.”
‪Următorul concurent este Sharad Nerulkar.
‪Voi cânta ‪raga Bageshree,
‪o compoziție tradițională cu tempo rapid.
‪Ești ocupat?
‪Ce naiba, ‪Ajji?‪ Nu vezi?
‪E mama ta la telefon. Vorbește cu ea.
‪O s-o sun mai târziu.
‪De câteva zile tot spui „mai târziu”.
‪Nu mă bate la cap. ‪Am zis c-o sun mai târziu.
‪Zice că nu-i răspunzi ‪de trei zile la telefon.
‪Nu mi-a mers telefonul.
‪Viju se simte rău de câteva zile.
‪Și ce pot să fac eu de aici? ‪Va trebui să se descurce.
‪Du-te pe la ea.
‪Ajji,‪ am concursul peste două zile.
‪Te rog să mă lași să repet. ‪Spune-i că o s-o sun.
‪Spune-i tu! Nu mă băga pe mine.
‪Sunt prinsă la mijloc.
‪Ce bătaie de cap!
‪Și ce rost are să plângi acum?
‪Sfinții și asceții au ajuns ‪la această muzică
‪după mii de ani ‪de căutări spirituale aprige.
‪Nu se învață foarte ușor.
‪Nu ajung nici zece vieți.
‪Scripturile sacre nu spun doar
‪că „această‪ raga ‪folosește‪ Pancham”
‪sau „acea‪ raga ‪sare peste‪ Dhaivat”.
‪Prin această muzică,
‪ni se arată calea spre divinitate.
‪Nu întâmplător muzica clasică indiană
‪este considerată o Călătorie Eternă.
‪Și, pentru a porni în această călătorie,
‪va trebui să lași totul ‪și să te sacrifici.
‪Dacă vrei să câștigi bani,
‪să ai familie,
‪atunci, cântă cântece de iubire ‪sau pentru filme.
‪N-o lua pe drumul ăsta.
‪Dacă vrei s-o iei pe acest drum,
‪învață să fii solitar și înfometat.
‪Poftim.
‪Mai ai nevoie de ceva?
‪Nu.
‪Am auzit că participă ‪și Sumit Khade din Nagpur.
‪Are o pregătire solidă.
‪De ce-o spui de față cu el?
‪M-am întâlnit cu Rishi și cu Kruti afară.
‪Ce timizi sunt!
‪I-am întrebat așa, într-o doară, ‪ce ‪raga‪ cântă azi.
‪Dar n-au răspuns. Au evitat subiectul.
‪- Termină. ‪- Sharad Nerulkar?
‪Sharad?
‪- Baftă! ‪- Da.
‪Voi interpreta ‪raga Bageshree.
‪O compoziție tradițională cu tempo rapid.
‪Mulțumesc.
‪Bravo! Ce interpretare!
‪Următorul concurent e Nitin Avasthe.
‪A fost bine.
‪- Sincer? ‪- Da, a fost bine.
‪Reverbera prea mult? ‪Nu-mi dădeam seama de pe scenă.
‪Nu, s-a auzit bine.
‪Să-l aplaudăm!
‪Și a sosit, în sfârșit,
‪momentul mult așteptat.
‪Membrii juriului au decis.
‪La înmânarea Premiilor Gupte
‪pentru Tânărul Artist 2006,
‪îl invit pe scenă ‪pe dl Dattatreya Kirloskar.
‪Să-l aplaudăm!
‪Este fiul maestrului Balkrishna Kirloskar.
‪A întârziat puțin, dar vine tocmai ‪din Mulund, ca să fie alături de noi.
‪O să-l rog pe dl Dattatreya ‪să le ofere trofeele câștigătorilor.
‪Premiul al treilea ‪îi revine Namitei Satam.
‪Premiul al doilea ‪îi revine lui Sumit Khade.
‪Iar premiul cel mai important de azi
‪pentru Tânărul Artist 2006 ‪este câștigat de…
‪Chinmayee Wadhawkar!
‪Felicitări din suflet ‪câștigătorilor acestei ediții!
‪Să-i aplaudăm!
‪Când inspirați, gândiți pozitiv.
‪Când expirați,
‪renunțați la gândurile negative.
‪Acum vom medita.
‪Nu opriți gândurile.
‪Acum vom începe exercițiile de respirație.
‪O minte neliniștită
‪n-are cum să cânte muzica‪ Khayal
‪în mod profund și autentic.
‪Ca să venerezi fiecare notă,
‪fiecare microton,
‪mintea trebuie să-ți fie pură și nepătată.
‪Ce este‪ Khayal?
‪Este starea de spirit a cântărețului
‪de atunci, chiar din acel moment.
‪El etalează acea stare de spirit ‪printr-o‪ raga.
‪Când cânți, nici tu nu știi
‪ce aspect nou
‪al‪ ragăi ‪poți dezvălui.
‪Dacă vrei să ți se dezvăluie spontan ‪Adevărul‪ Ragăi,
‪va trebui să-ți eliberezi mintea ‪de neadevăr,
‪de lăcomie și de gânduri impure.
‪Nu toată lumea are disciplina
‪și credința esențiale pentru această…
‪Tot de-asta te ocupi?
‪Gata cu povestirile astea cu Maai.
‪Ce povestiri? Muncesc, nu?
‪Sunt benzi de patru ore. Îmi ia ceva timp.
‪Lasă-le pe mai târziu.
‪Ai terminat conferințele lui Sadarang?
‪Da, cele din '72 și '74.
‪Nu găsesc banda din '73.
‪Cum așa?
‪Era aici. Am văzut-o zilele trecute.
‪Eu n-am văzut-o.
‪Era și ‪Basant-Bahar ‪a lui Rambhau Arolkar pe ea.
‪O cânta așa de bine.
‪Combina diferite ‪raga‪ cu măiestrie.
‪Să cauți banda!
‪Avem o comandă pentru colecție de CD-uri ‪din 1972 în 1975.
‪Câte?
‪Fă o compilație ‪și facem vreo 30-40 de copii.
‪DISCURSURILE LUI MAAI
‪Ai CD-uri cu Shankar Bhatt?
‪Nu, dle.
‪Dar cu Sultan Saheb?
‪Nu, nu se mai găsesc.
‪Ce mi-ai recomanda?
‪Păi, suntem specializați ‪în albume rare și mai puțin cunoscute.
‪CD-urile astea au fost făcute ‪după casete și discuri vechi.
‪N-am auzit de numele astea.
‪Sunt artiști la fel de buni ‪ca cei renumiți, dle.
‪De pildă, Ustad Nissar Aslam Shaikh,
‪din tradiția Agra.
‪A avut același guru ca Sultan Saheb.
‪Dar n-a avut succes ca el.
‪- Cât costă? ‪- 150 de rupii.
‪Nu, mulțumesc.
‪Dle, avem și o ofertă acum,
‪o colecție de 12 CD-uri ‪cu înregistrări All India Radio.
‪Prețul întreg e de 1,500 de rupii. ‪Cu reducere, costă doar 1,000.
‪Nu, mulțumesc.
‪Aveți muzică devoțională?
‪N-avem, nu?
‪Nu, doar muzică clasică.
‪Mă întorc în pauză.
‪Toți vor chestii religioase.
‪Intrăm să ascultăm și noi?
‪Ai înnebunit?
‪O să te doară urechile.
‪E total aiurea!
‪Cât să te cobori ‪pentru un public cu nasul pe sus?
‪Ce naiba cânta azi?
‪Și publicul aplauda cu foc.
‪Chestiile astea cu „abonament anual”…
‪Publicul aplaudă orice.
‪Și nici artiștii n-au prestanță muzicală.
‪Parcă ar fi un ghiveci…
‪O ‪raga‪ serioasă 20 de minute, ‪un cântec de dragoste și unul devoțional.
‪Și gata.
‪Așa le place sponsorilor.
‪Dă-i dracu' de sponsori!
‪Promovează patru sau cinci nume.
‪Organizează ei toate spectacolele ‪și sunt identice.
‪Pentru orice ‪raga, ‪aceeași structură, aceeași șmecherie.
‪Sunt previzibile toate.
‪Orez, vă rog.
‪Dar nu înțeleg.
‪Shakir Bhai cânta foarte frumos.
‪I-am ascultat albumele din anii '80.
‪Ce postură, ce note clare!
‪Cum de s-a schimbat atât?
‪Pentru bani, nu?
‪De-aia Guruji Maai
‪n-a intrat în afacerea cu concertele.
‪Ce e?
‪Ce s-a întâmplat?
‪Nu știu.
‪Cum adică?
‪Nu mi-a venit altă frază muzicală.
‪Era repetitivă, nu?
‪De ce spui asta?
‪Nu știu.
‪Ai exersat, nu?
‪Da.
‪Atunci, de ce te-ai blocat?
‪Mai încearcă.
‪Mă repet.
‪Cânți.
‪Bine.
‪Bravo!
‪Auzi?
‪Lasă-l să plece, te rog.
‪L-au strigat prietenii lui.
‪Vrei să pleci?
‪Da, sigur.
‪Normal. Și duminica ‪îl obligi să învețe muzică.
‪Și ce?
‪Ce-i rău în asta?
‪Ustad Saheb își bătea copiii ‪până le intra în cap.
‪- Am auzit povestea asta de o sută de ori. ‪- E adevărat!
‪Îi țintuia de perete prinzându-i de păr.
‪Noi ne distrăm, nu?
‪O să te învăț o compoziție tradițională ‪în aceeași ‪raga.‪ Ține nota.
‪Foarte bine.
‪Shaardya.
‪Hai! Ne așteaptă ceilalți.
‪Intră!
‪Nu, mulțumesc.
‪Vino încoace! Ia loc!
‪Îl învăț ceea ce noi numim ‪bandish.
‪Unchiule, nu înțeleg nimic.
‪Shaardya poate veni afară?
‪Bandish‪ e o compoziție foarte valoroasă.
‪Când se căsătoreau doi muzicieni,
‪primeau aceste compoziții ca zestre.
‪Erau prețioase ca viața.
‪De ce-i chinuiești pe copii?
‪Lasă-i să se ducă la joacă!
‪Zboară la casa ta
‪Zboară la casa ta…
‪Cinci, patru, trei, doi, unu.
‪Bine ați revenit la emisiunea ‪Gharana.
‪Înainte de pauză,
‪dl Mukund ne-a vorbit ‪despre istoria școlii de muzică din Alwar.
‪Dl Mukund nu este doar cântăreț ‪cu pregătire în stilul Alwar,
‪dar a scris și o carte ‪despre istoria acestei muzici,
‪intitulată ‪Flacăra Eternă.
‪Dle Mukund, ‪dați-mi voie să trec la alt subiect.
‪În carte, ați descris cum s-a schimbat ‪muzica aceasta de-a lungul timpului
‪și cum și-a pierdut esența în prezent.
‪E adevărat.
‪Multora nu le-a plăcut ce am scris.
‪Am fost criticat pentru asta.
‪Dacă oamenii vor să asculte azi ‪această muzică, unde o pot găsi?
‪N-o vor găsi.
‪E aproape imposibil ‪să mai găsești acea muzică în ziua de azi,
‪acea puritate divină.
‪Gurul meu, maestrul Vinayak Pradhan, ‪îmi spunea mereu
‪că, dacă vreau să ascult o muzică Ustad,
‪a mai rămas o singură persoană, ‪maestra Sindhubai Jadhav.
‪Noi o numim cu drag „Maai”.
‪Gurul nostru ne-a zis că muzica lui
‪nu se apropie nici pe departe ‪de geniul ei.
‪De ce a fost așa de specială?
‪L-am întrebat de multe ori pe Guruji.
‪Zice că e imposibil ‪să-i descrii muzica în cuvinte.
‪- Nu sunt înregistrări? ‪- Nu.
‪Maai n-a permis nimănui ‪să-i înregistreze muzica.
‪De-abia găsești o poză cu ea, ‪darămite interviuri.
‪Era diferită. Era o ascetă.
‪Ce drăguț erai când erai mic!
‪Foarte scump.
‪Și acum?
‪De ce nu mi-ai arătat-o până acum?
‪Am auzit multe despre tatăl tău, ‪dar e prima oară când îl văd.
‪O aveam pe casetă video.
‪Am transferat-o ieri.
‪Vreau să ascult cum cântă tatăl tău.
‪Poveștile lui erau mai interesante.
‪De cântat, cânta normal.
‪- Pot să te întreb ceva? ‪- Sigur.
‪Tejas mi-a zis că tatăl tău ‪avea niște benzi vechi cu Maai.
‪Ce benzi?
‪Ale unor prelegeri ‪ținute discipolilor ei din Belgaum.
‪Cum să fie înregistrări?
‪Karim Saheb le-a înregistrat pe ascuns, ‪se pare.
‪Da, mi-a zis tata ceva.
‪Dar n-am văzut nicio bandă.
‪Nu contează. I-ai arătat și mamei tale?
‪Ar trebui. O să se bucure.
‪Nu știi că e sentimentală ‪când e vorba de tata?
‪O să-i facă mai mult rău.
‪Am plecat. E târziu.
‪SCUZE
‪MESAJ TRIMIS
‪Nu opriți valul gândurilor ‪din mintea voastră.
‪Ci observați-le.
‪Lăsați emoțiile reprimate
‪să iasă la suprafață.
‪Bune, rele, pe toate.
‪Există. Observați-le.
‪Ca și mintea voastră, ‪trupul încearcă să comunice cu voi.
‪Încercați să-l ascultați.
‪Voiam să-ți spun ceva.
‪Dar nu mai știu ce.
‪Dacă era factura de curent, o plătesc azi.
‪Nu, nu factura.
‪Era altceva.
‪Medicamentele tale?
‪Nu, nici medicamentele.
‪Lasă, nu-mi amintesc.
‪Ai vorbit cu mama ta?
‪Am vorbit ieri cu ea.
‪Ce ți-a spus?
‪Că e totul bine.
‪N-o înțeleg.
‪Ție îți zice una, mie îmi zice alta,
‪dar gândește cu totul altceva.
‪Ce s-a mai întâmplat?
‪Plângea la telefon ieri.
‪A zis că ar trebui să vorbesc cu tine.
‪Despre ce?
‪Să-ți iei serviciu.
‪Dar lucrez cu Kishore acum.
‪I-am zis și eu.
‪Dar ea a zis că ăla nu-i serviciu
‪și că Kishore te plătește trei surcele.
‪A zis-o ea sau o spui tu?
‪De ce aș spune-o eu?
‪De unde știe cât câștig?
‪Nu i-am spus.
‪Știe că stăm mereu prost cu banii.
‪Chiria casei ăleia, cheltuielile cu Viju…
‪Cât o să se mai descurce singură?
‪Nu te ascunde după mama, da?
‪Dacă nu-ți permiți ‪să mă găzduiești, spune-o.
‪Plec imediat.
‪De ce vorbești așa?
‪Ne îngrijorăm pentru viitorul tău.
‪Ajji,‪ ori mă ocup de muzică, ‪ori îmi iau serviciu.
‪Nu pot să le fac pe amândouă.
‪De ce să nu poți?
‪Prietenii tăi au toți slujbe.
‪Tejas nu muncește? Sneha nu muncește?
‪Dar eu nu vreau.
‪Plec din casă, dacă vrei.
‪Nu-i frumos cum te porți.
‪Ești încăpățânat ca tatăl tău.
‪Și cât a mai suferit după aia.
‪Nu mă compara cu tata!
‪Dacă n-o să reușesc, ‪eu n-o să dau vina pe ceilalți.
‪Nu știu ce să-i mai zic băiatului ăstuia.
‪Guruji, începem?
‪Bine, suntem gata să începem.
‪Știu că ați venit în urma articolului ‪de săptămâna trecută.
‪Și n-am exagerat când am spus ‪că acest om e un geniu nelăudat.
‪O nestemată din Mumbai.
‪Guruji, vă mulțumesc ‪în numele celor prezenți în seara asta
‪că ați acceptat să ne cântați.
‪O să mă opresc din vorbit, ‪ca să-l las pe Guruji să creeze magia.
‪Nu știu ce a zis Reena în engleză…
‪N-am priceput mai nimic.
‪Dar o să încerc să vă cânt ceva frumos.
‪Nu, nu asculți.
‪Cântă cu gâtul deschis.
‪Ridicați-vă!
‪Are tensiunea mică, atâta tot.
‪Cât de mică?
‪Șase. Data trecută era opt.
‪Mai aveți și alte dureri?
‪Mă doare tare spatele în partea de jos.
‪Și urina, scaunul? Sunt normale?
‪Da, sunt bine. Doar durerea de spate…
‪Și tusea?
‪A, da.
‪Uneori, noaptea, încep să tușesc mult.
‪Când încep, nu mă mai opresc.
‪Aveți frisoane? Sau stări febrile?
‪Nu, doar tușesc.
‪Bine.
‪Luați medicamentul ăsta
‪și ne vedem iar luna viitoare.
‪Bine.
‪V-am prescris un analgezic pentru spate.
‪Luați-l doar dacă vă doare tare, ‪nu altfel.
‪Și continuați să beți multă apă.
‪- Faceți mișcare? ‪- Nu.
‪Du-l la plimbare de cel puțin ‪două sau trei ori pe săptămână.
‪Da, dle doctor.
‪Cât vă datorez?
‪Plus ultima consultație, 450 de rupii.
‪Pot să vă plătesc luna viitoare?
‪- Nicio problemă. ‪- Nu. Plătesc eu.
‪- Puteți să mi-i dați mai încolo. ‪- Nicio problemă.
‪Ce s-a întâmplat?
‪Nimic.
‪Ești supărat?
‪Nu. Ai grijă de sănătatea ta.
‪Nu la asta mă refeream.
‪Mă refeream la seara trecută.
‪Ce e cu ea?
‪Erai supărat?
‪Nu, eram furios pe mine, atâta tot.
‪De ce să fii furios?
‪Nu prea ai avut voce, și ce?
‪- Ți-a zis cineva ceva? ‪- Nu.
‪De ce te frămânți atâta?
‪Ce atâta grabă?
‪La vârsta asta, ‪ar trebui să exersezi, atâta tot.
‪Nu fac altceva decât să exersez,
‪dar tot nu-mi iese bine.
‪De-aia mă înfurii.
‪Serios? Te înfurii așa repede?
‪Câți ani ai?
‪Douăzeci și patru.
‪Până la 40 de ani, ‪noi ne gândeam doar să repetăm.
‪N-aveam voie să scoatem un cuvânt ‪în fața lui Maai.
‪Ne țineam capul plecat și cântam.
‪Și tu vrei totul repede?
‪Nu.
‪Ți-a zis Kishore ‪despre concertul de Ziua Profesorilor?
‪Da. Cântă Tejas și Sneha, nu-i așa?
‪Și tu nu?
‪Kishore nu mi-a zis nimic.
‪- Normal că o să cânți și tu. ‪- Bine.
‪- Pregătește-te! ‪- Da.
‪Ce frig e!
‪O să dârdâim până dimineață.
‪E vremea perfectă
‪pentru plăcințele cu cartofi ‪și un ceai la Ramdas.
‪El bate atâta drum ‪doar pentru plăcintele de la Ramdas.
‪Nu-l interesează concertul.
‪Normal.
‪L-am auzit pe maestru de multe ori.
‪Adevărata bucurie sunt plăcintele.
‪Sunt buni și fulgii de orez ‪cu alune prăjite acolo.
‪Deci eu sunt fraierul.
‪Credeam că mergem toată noaptea cu trenul
‪ca să-l ascultăm pe maestru,
‪dar e o excursie culinară.
‪Cu maestrul e juma-juma.
‪Când e bun, e foarte bun.
‪Când nu cântă bine, e greu de suportat.
‪E juma-juma fiindcă e un geniu.
‪La fiecare interpretare ‪încearcă ceva nou, experimentează.
‪Când îi iese, câștigi lozul cel mare.
‪De-aia trebuie să mergi ‪și să-l asculți de zece ori.
‪Fiindcă merită doar de patru ori.
‪Presimt că azi o să cânte bine.
‪E frumos acolo, în mijlocul naturii.
‪N-are nicio legătură cu natura.
‪Îi place romul.
‪Dacă i-au adus, o să cânte bine.
‪Haide! Rom la prima oră?
‪Nu contează dacă-i zi sau noapte.
‪După ce dă pe gât două duști,
‪mâinile încep să cânte.
‪Tată, ce ‪raga‪ o să cânte azi?
‪Tot mai ești treaz?
‪Culcă-te la loc!
‪Altfel, o să moțăi la concert.
‪Zi-mi tu ‪care-s compozițiile ‪raga‪ matinale?
‪- Todi… ‪- Și?
‪- ‪Bhairav… ‪- Și?
‪Dacă mai știi două,
‪îți dau ciocolată de dimineață.
‪Lalit?
‪Bine! Încă una.
‪- ‪Marwa? ‪- Marwa‪ se cântă dimineața?
‪Nu.
‪Nu mai știu.
‪Ai zis ‪Bhairav.‪ Una asemănătoare?
‪Ahir Bhairav.
‪Corect.
‪Nu uita de ciocolată.
‪Acum, dormi!
‪Tu m-ai trezit.
‪Bine. Dormi!
‪Mai e o poveste despre maestru și ‪Lalit.
‪Mi-a zis-o Shubho din Calcutta.
‪Odată, trebuia să cânte la 5,00 dimineața, ‪la Dover Lane.
‪A anunțat că va cânta ‪Lalit.
‪Cineva din public a zis:
‪„L-ați cântat ‪și săptămâna trecută în Delhi.
‪Cântați altceva.”
‪Iar el a răspuns:
‪„Nu doar săptămâna trecută. ‪Cânt doar ‪Lalit‪ de două luni.
‪Raga‪ asta s-a supărat pe mine.
‪Mă străduiesc să-i intru în grații.”
‪Au zis că a cântat ‪un ‪Lalit‪ așa de frumos în ziua aia,
‪că tot publicul a fost vrăjit.
‪Nebun mai e!
‪Ce e? Te simți bine?
‪Sunt bine.
‪Poftim, bea apă caldă.
‪- Așteaptă afară. Vin imediat. ‪- Bine.
‪Ia și un drajeu de tuse.
‪Nu, nu vreau.
‪Nu-ți pui ‪kurta?
‪Mi-o pun acolo.
‪- Să nu mi se șifoneze pe drum. ‪- Hai!
‪Binecuvântează-mă.
‪De ce aici? Avem timp.
‪Iau bicicleta. Vii mai târziu.
‪Dar sunt gata.
‪Am nevoie de liniște pe drum.
‪Nu scot o vorbă.
‪Te rog, vino singură.
‪Și ‪kurta?
‪Scuze.
‪- Ți-o aduc eu? ‪- Nu.
‪Stai! Iau niște iaurt dulce.
‪Iaurt înainte să cânt? Pe bune?
‪Atunci, zahăr, să fie cu noroc.
‪Ne vedem acolo.
‪Dacă vrei să înveți muzica mea,
‪uită de public și de astfel de noțiuni.
‪Eu nu cânt pentru public ‪sau pentru sponsori.
‪Nu mă interesează să mă dau mare
‪că stăpânesc‪ raga ‪complexe
‪sau că am o pregătire bună.
‪Eu cânt doar pentru gurul meu
‪și pentru Dumnezeu.
‪Zilele trecute m-a întrebat cineva:
‪„Maai, n-ar trebui să alegem‪ raga
‪în funcție de public?”
‪I-am zis: „Sunt 200 de oameni în sală.
‪Și 200 de oameni au 200 de minți.
‪Pe câți dintre ei o să vrei ‪să-i mulțumești?
‪Ești maimuță de circ?”
‪Sunt destui care se dau mari
‪și fac tot felul de acrobații vocale ‪în numele muzicii clasice.
‪Din fericire, eu n-am primit ‪o astfel de pregătire de la Guruji.
‪Îmi spunea întotdeauna:
‪„Când închizi ochii ‪și îți iese prima notă,
‪doar‪ raga ‪trebuie să-ți ocupe mintea ‪și nimic altceva.
‪Nu contează ‪dacă nu-ți iese bine în ziua aia,
‪măcar ai încercat cu sinceritate.”
‪Bună ziua!
‪Bine ați venit la Ziua Profesorilor!
‪E o zi prielnică
‪pentru a sărbători cultul străvechi ‪al maestrului și al discipolului.
‪Maestrul Vinayak Pradhan ‪din tradiția Alwar
‪a pregătit mulți elevi la muzică ‪timp de peste 40 de ani.
‪Astăzi, cinci dintre tinerii săi elevi
‪ne vor cânta muzica lor.
‪Programul începe cu Sharad Nerulkar.
‪E acompaniat la ‪tabla‪ de Amar Moghe.
‪Și la armoniu de Tushar Modak.
‪Cu permisiunea lui ‪Guruji,‪ putem începe.
‪Cel ce crede în Saraswati, zeița muzicii,
‪sigur va fi blagoslovit de ea.
‪Nu exersezi doar muzica,
‪ci și rezistența și perseverența.
‪Căci e o călătorie lungă și anevoioasă.
‪I-am văzut pe cei mai buni
‪dându-se bătuți la jumătatea drumului.
‪Vor fi mii de ocazii în care vei vrea ‪să cedezi și să accepți înfrângerea.
‪Dar nu trebuie s-o faci.
‪Cel ce deține controlul propriei minți…
‪nu se va abate niciodată de la drum, ‪indiferent de împrejurări.
‪Nu te uita în obiectiv.
‪Să facem și una mai relaxată?
‪Să pară că-ți place ce faci?
‪Sau vrei doar expresii serioase?
‪Nu, putem s-o facem.
‪Ca să ai mai multe variante.
‪Sigur. Ce să fac?
‪Întoarce-te puțin.
‪Nu chiar atât. Mai puțin. Așa.
‪Perfect.
‪Uită-te aici și zâmbește.
‪Nu, nu doar asta, zâmbește și cântă.
‪Ca și cum te-ai distra cântând.
‪SHARAD NERULKAR - BIOGRAFIE
‪Bun! E făcut bine. Cine ți l-a făcut?
‪Un prieten.
‪Să-mi dai numărul lui.
‪Vrem să facem și noi un site.
‪Avem deja,
‪dar nu l-a actualizat nimeni de doi ani.
‪Sigur, vă dau numărul lui.
‪Treceam pe aici ‪și m-am gândit să vin la dv.
‪Mă bucur că ai venit. ‪Treci pe aici din când în când.
‪Voiam să vă invit personal.
‪Da? La ce?
‪- La concertul meu de la Kalyan, duminică. ‪- Frumos!
‪Mi-ar plăcea să veniți.
‪O să vin. Să-mi scrii detaliile.
‪V-am adus o invitație.
‪Mi-ar face plăcere să veniți.
‪O să facem și noi un spectacol cu tine.
‪Mulțumesc.
‪În ziua de azi, ‪lumea vine să asculte artiști noi.
‪Da.
‪- Am avut și concertul „Putere Femeilor”. ‪- Da.
‪A participat multă lume.
‪Înțeleg. Nu puteam să particip și eu.
‪Au cântat Shahana și Gayatri.
‪- Da. ‪- A ieșit bine.
‪Acum ne gândeam ‪la un concert „Diwali Dawn”.
‪- O să te invităm și pe tine să cânți. ‪- Aș fi onorat.
‪Tu, Aditya, Shivani…
‪Un spectacol ‪cu doi, trei cântăreți tineri ca voi.
‪Sigur.
‪E greu să găsești sponsori în ziua de azi.
‪- Pentru nume necunoscute. ‪- Așa e.
‪- Dar o să te anunț. ‪- Bine.
‪Să veniți la concertul meu.
‪O să vin.
‪Ce e? Sunt la curs.
‪Ce s-a întâmplat?
‪E grav?
‪Ce s-a întâmplat?
‪Îl dor tare încheieturile.
‪Bine.
‪Guruji?
‪Ai febră?
‪Nu, n-am febră.
‪Bine.
‪I-ați dat vreun medicament?
‪Da, un analgezic.
‪Și cu ce-l ajută un analgezic?
‪- I-ați masat picioarele? ‪- Nu.
‪Atunci, ce-ați făcut aici?
‪Ați stat degeaba?
‪Scuze.
‪Puteți pleca.
‪Nu, mai stăm.
‪Poate aveți nevoie de noi.
‪N-am nevoie. Puteți pleca.
‪- Guruji,‪ vrei să te întinzi? ‪- Da.
‪Te doare tare?
‪Hai la doctor!
‪Doctorul ăla inutil…
‪doar îmi dă rețete și îmi încasează banii.
‪Nu e adevărat.
‪În ultima vreme, ne cere mai puțin.
‪Luna trecută, ‪m-au costat 1,000 de rupii medicamentele.
‪A trebuit să mă împrumut de la Mukund.
‪Îi dau eu banii.
‪Te rog, nu te mai împrumuta la el.
‪Cere-mi mie.
‪El e viclean.
‪Când îți împrumută bani, mă sună pe mine
‪și mă întreabă dacă Guruji poate cânta.
‪Și ce i-ai zis?
‪Ce să-i zic?
‪I-am zis că zilele astea nu poți, ‪că refuzi concertele.
‪Aș fi cântat.
‪Nu trebuie.
‪Suferi mult după aia.
‪Avem încă un fapt de ieri, din Jharkhand.
‪Doi oameni acuzați ‪că au furat vite și omorâți.
‪Nu vi se pare că aceste acțiuni,
‪aceste omoruri sau linșări, ‪se repetă în mod identic?
‪Sau sunt fapte diferite?
‪Faima Indiană ‪a ajuns ‪și în Orașul Bucuriei: Calcutta!
‪AUDIȚII
‪S-au prezentat mii de oameni ‪cu speranța în suflet,
‪pentru a câștiga Biletul de Aur. ‪Să vedem cine a impresionat juriul!
‪FAIMA INDIANĂ
‪Când juriul își pierduse speranța…
‪Nu.
‪…a intrat o fată timidă și emoționată.
‪- Bună! ‪- Bună!
‪Cum te numești?
‪Sunt Shaswati Bose din Jhargram.
‪Bine. Și ce-o să ne cânți?
‪O să interpretez cântecul ‪lui Ustad Abdul Rashid Khan
‪„Aaye Aaye Sajana Mere”.
‪Mult succes! Poți să începi.
‪Bine. Ajunge!
‪Shaswati, ce ai cântat…
‪Cum se numește?
‪De ce, dle? N-a fost bine?
‪Ba da, a fost bine.
‪A fost foarte bine! A fost fabulos!
‪De acord. Ai o voce fenomenală!
‪Ne vedem în Mumbai! Felicitări!
‪Vino încoace!
‪- Mulțumesc. ‪- Ne vedem în Mumbai.
‪AUDIȚII - CALCUTTA
‪Sunt foarte fericit.
‪Visul nostru ‪de a o vedea cântând la emisiune
‪s-a împlinit astăzi. Sunt foarte fericit.
‪Mărește volumul de la monitor.
‪Să se vadă mai multe ‪tanpura‪ în monitor.
‪Mulțumim, Kalamanch, pentru ocazie.
‪Suntem recunoscători și onorați.
‪Mulțumim, Manoj Rane, pentru participare.
‪ETICHETEAZĂ PRIETENI
‪Manoj Rane e cu Sneha Ketkar Godbole
‪DIWALI MORNING CU STELE ÎN DEVENIRE.
‪Primul concert în SUA!
‪Mersi, frate Raju. Aștept păreri.
‪Centrul de Arte Frumoase Mudra
‪Interpretare magnifică!
‪Sunt din Dubai. Ai o voce fenomenală!
‪Mai postează cântece.
‪Vreau ca ceea ce scriu și comentez
‪să se rezume la muzică în acest moment.
‪Cred că e vorba de incapacitatea noastră
‪de a judeca rațional trecutul
‪și de a-l separa de ceea ce facem.
‪Ne întrebăm întotdeauna cine suntem
‪și cum ne integrăm ‪în contextul cultural contemporan.
‪(IUNIE 2017) - ALANKAR
‪Ai încercat
‪Plictisitor
‪De ce să iei un bandish ‪făcut memorabil de Khan Saheb
‪și să-l interpretezi atât de banal?
‪Mă îndoiesc că înțelegi muzica asta
‪și știi ce e un bandish…
‪Nu te încurca în tehnicități.
‪Poți exersa la nesfârșit ani de zile
‪și poți stăpâni o tehnică ‪în mod desăvârșit,
‪dar acest lucru nu te apropie de Adevăr.
‪Tehnica e doar un mijloc ‪de a-ți exprima viața interioară.
‪Tehnica poate fi învățată.
‪Adevărul nu poate fi învățat.
‪Pentru asta, trebuie să ai puterea
‪să te privești în interior ‪cu deplină sinceritate.
‪Ceea ce e extrem de dificil.
‪E o căutare de o viață.
‪De-aia se numește Ascetism.
‪Iar, în cele din urmă, ‪când te apropii de Adevăr,
‪e nevoie de mult curaj ‪să-l privești în față.
‪Fiindcă Adevărul este adesea urât.
‪Dacă această conștientizare ‪nu transpare în muzica ta…
‪Frazele muzicale ‪puteau fi cântate mult mai bine.
‪După ce ai exprimat pe deplin o idee, ‪n-o prelungi inutil.
‪Altfel, pare că o faci ca să umpli timpul.
‪Organizatorii mi-au stricat dispoziția ‪înainte de spectacol.
‪Nu, nu-s organizatorii de vină, Sharad.
‪Îți lipsește perspectiva.
‪În unele momente, ‪înfrumusețezi prea mult melodia.
‪În altele, e prea fadă.
‪E sincopată.
‪Începi cu o idee muzicală,
‪după care sari la altceva,
‪apoi intervine al treilea gând.
‪E o harababură.
‪Muzica în sine n-are viață.
‪Aceeași problemă ca data trecută.
‪Cântărește-ți mai bine eforturile.
‪Vei reuși încet-încet.
‪Câți ani o să mai irosești așa?
‪Cât timp?
‪Vrei să ajungi ca tatăl tău?
‪Tatăl tău a fost elevul meu cel mai fidel,
‪dar și cel mai nepriceput.
‪Nu i-a spus nimeni
‪că, dacă te înconjori ‪de muzicieni talentați
‪și publici cărți despre ei,
‪nu devii și tu talentat.
‪Până în ultima clipă,
‪s-a amăgit nespus de mult.
‪Dar tu ești altfel, nu-i așa?
‪Tu înțelegi mai bine.
‪Guruji nu ți-o poate spune în față.
‪Te iubește.
‪E dependent de tine.
‪Dar tu…
‪Pot să iau loc?
‪Da, vă rog.
‪Spuneți.
‪Doamnă, aș vrea ‪să donez benzile astea centrului.
‪Sunt bune?
‪Da.
‪- Cu cine sunt? ‪- Maai.
‪- Maai? ‪- Scuze, maestra Sindhubai Jadhav.
‪Cum se scrie Sindhubai?
‪S-I-N-D-H-U-B-A-I.
‪Ce cânta?
‪Muzică clasică.
‪A câștigat vreun premiu?
‪Da, Sangeet Natak Akademi, în 1973.
‪N-are numele pe listă, ‪deci prețul o să fie diferit.
‪Nu vreau bani, vreau doar să le donez.
‪Câte benzi sunt?
‪Vreo opt.
‪Dar nu sunt cântece pe ele.
‪Dar ce?
‪Prelegerile ei despre muzică, din 1972.
‪Lăsați-ne una aici.
‪Va trebui să întreb dacă le putem accepta.
‪Doamnă, sunt materiale prețioase.
‪N-a mai avut nimeni acces la ele.
‪Înțeleg.
‪Sunteți colecționar?
‪Nu, cineva i-a dat tatei benzile astea.
‪Bine.
‪Vă dau să completați un formular.
‪Va trebui să veniți să le etichetăm.
‪Le-am etichetat eu perfect.
‪În regulă.
‪Doamnă, vor fi trimise bibliotecii?
‪Da. După aprobare,
‪le adăugăm în biblioteca online ‪și la arhiva digitală.
‪Câte copii aveți?
‪Nu există nicio copie.
‪Laxmitai, vino să iei astea!
‪Bine ați revenit ‪la Sezonul 2 din‪ Faima Indiei!
‪Următoarea finalistă din top 12 ‪este Shaswati Bose din Jhargram.
‪A impresionat juriul ‪și și-a asigurat un bilet spre Mumbai.
‪Hai să-i urmărim drumul până aici!
‪Muzica e totul pentru mine. E tot ce am.
‪Cânt când sunt tristă ‪și când sunt fericită.
‪Vreau să am o carieră muzicală ‪și să mă afirm.
‪De când era mică, ‪mi-am dorit să învețe să cânte.
‪Am sprijinit-o mereu ‪și voi continua s-o fac.
‪Emisiunea‪ Faima ‪e o mare trambulină pentru mine.
‪Sunt copleșită de atâta dragoste. ‪Mă simt binecuvântată.
‪Știu că această platformă mă va ajuta ‪să îndeplinesc visurile părinților mei.
‪Nu mi-aș fi închipuit vreodată ‪că voi ajunge aici.
‪Facem pauză cinci minute!
‪Veniți, doamnă!
‪Karan, ia un scaun.
‪- Ce mai faceți? ‪- Bine, dv.?
‪Bine.
‪Îmi pare rău că ați așteptat.
‪Nu-i nimic.
‪- Vreți un ceai sau o cafea? ‪- Nu, mulțumesc.
‪Spuneți-mi…
‪Karan nu v-a zis nimic?
‪Mi-a zis doar că o să veniți ‪să vorbiți cu mine.
‪A primit o propunere ‪să intre într-o trupă, dle.
‪Dar va accepta doar dacă sunteți de acord.
‪Vrea permisiunea dumneavoastră.
‪Ce fel de trupă?
‪Ce trupă e?
‪O trupă universitară.
‪Cei din ultimii ani fac o trupă fusion.
‪M-au invitat ca vocalist clasic.
‪Bine. E pentru un album?
‪Nu, dle. ‪Pentru festivalurile universitare,
‪precum Malhar sau Mood Indigo.
‪Mai încolo va fi ‪și Festivalul Tinerilor Studenți.
‪Am înțeles.
‪Eu i-am zis să accepte.
‪O să capete experiență pe scenă ‪și vizibilitate.
‪Dar a zis că acceptă ‪doar cu permisiunea dv.
‪E doar muzică din Occident sau și clasică?
‪E un mix, dle.
‪E un cântăreț englez, ‪iar eu interpretez partea clasică.
‪Am înțeles.
‪Lăsați-l să se ducă, nicio problemă.
‪Dar atunci nu mai e nevoie să vină aici.
‪De ce, dle?
‪Ce să mai facă aici?
‪O să-și piardă timpul.
‪Cântă destul de bine pentru o trupă.
‪Nimerește notele, ‪a avut o oarecare pregătire. Ajunge.
‪Sunteți supărat, dle?
‪Sunt sincer. Poate cânta fusion, ‪de ce să se-ntoarcă la muzica clasică?
‪Ar păta numele școlii și pe al meu.
‪De ce spuneți asta?
‪Ascultați-mă, mai are mult ‪până să poată interpreta ‪Khayal.
‪Dacă se apucă de altceva, ‪n-o să reușească.
‪De ce să irosească timpul și banii? ‪Atâta tot.
‪N-ați înțeles despre ce e vorba, dle.
‪Și dv. trebuie să înțelegeți
‪că, dacă vreți să alerge ‪înainte să meargă,
‪nu-mi cereți permisiunea.
‪Karan, te-am supărat?
‪Scuzați-mă dacă am exagerat.
‪De ce te enervezi?
‪Ne hrănește taică-su? L-am plătit.
‪Nu te învață pe gratis.
‪Cine e ca să ne refuze?
‪Mergem să ne plângem la director.
‪Îl aranjez eu!
‪Intri în trupă și înveți și muzică.
‪N-ai de ce să te agiți, clar?
‪Nu plânge ca un copil!
‪Alo, mama? Mă auzi?
‪Eu te aud.
‪Ce faci?
‪Sunt bine.
‪Scuze, am uitat complet.
‪Da, spune-i lui Viju că o rezolv eu.
‪Îi trimit luna viitoare, nicio grijă.
‪Da.
‪Mă gândeam să vin acolo ‪și să stau câteva zile.
‪Da.
‪Încerc să vin luna viitoare.
‪Sigur.
‪Nu, te rog. ‪Dacă începi cu asta, nu mai vin.
‪Încă patru ani.
‪Când împlinesc 40 de ani,
‪o să căutăm o soție pentru mine.
‪Divorțate, văduve, de orice fel.
‪Pe bune.
‪Ce?
‪Se întrerupe.
‪Alo?
‪Bine, pa!
‪Pot să trag și eu o dată?
‪Raja.
‪Lansează-i o minge!
‪Super minge!
‪Astăzi se împlinesc 35 de ani ‪de la moartea lui Maai.
‪Și, dacă nu cânt bine azi,
‪mă tem că-mi va apărea în fața ochilor
‪și mă va muștrului
‪aici, în fața voastră.
‪O să mă străduiesc să cânt bine.
‪Lăsați-mă puțin…
‪să-mi încălzesc vocea,
‪sperând că o să-mi dea ascultare.
‪Da, dle, suntem înăuntru.
‪Scuzați că am întârziat.
‪Mă așteptați de mult?
‪Nu-i nimic.
‪- Salut! Sunt Rajan Joshi. ‪- Sharad.
‪Luați loc!
‪Ce e asta? El n-are pahar?
‪Nu beau.
‪Hai, bea ceva. Doar par mai bătrân.
‪Nu fi timid, te rog.
‪E cântăreț, de-aia nu bea.
‪- Frumos! Muzică clasică? ‪- Da.
‪Un whisky și puțină apă.
‪Și tu?
‪- La fel? ‪- La fel.
‪- Tu? ‪- Nimic, serios.
‪Ia ceva, măcar un suc.
‪Bine, un suc de lămâie cu apă plată. ‪Să nu fie rece.
‪- Ești din Mumbai? ‪- Da.
‪Vă admiră mult munca.
‪V-a citit toate recenziile din ‪Sancharika.
‪De-aia m-au urât de moarte ‪toți muzicienii din Mumbai.
‪I-am înfierat pe toți.
‪Îmi place mult cum scrieți.
‪Mulțumesc.
‪Și din America, v-ați documentat mult ‪despre istoria muzicii noastre.
‪Mă inspirați.
‪- Grozav! ‪- Mulțumesc.
‪Mă bucur să aud că tânăra generație
‪mai e interesată de astfel de lucruri.
‪Acum, cu site-urile și cu internetul, ‪e mai simplu.
‪Ajunge imediat la toată lumea.
‪Sincer, am așa de multe materiale,
‪că aș putea continua să scriu ‪încă zece ani de-acum încolo.
‪Și asta e doar ce am în Park City.
‪Colecția din Mumbai e altă socoteală.
‪Întreabă-l pe Kishore cum mă numeau.
‪- Îi spuneau „hoțul de muzică”. ‪- Cum?
‪Punea mâna pe albumele și cărțile ‪cele mai rare, Dumnezeu știe cum.
‪Faiyaz Khan, Imrat Hussain, Kesarbai. ‪Avea tot ce vrei.
‪Tocmai de-aia nu v-am invitat ‪la mine acasă.
‪Multă lume mi-a furat o groază de lucruri, ‪nici nu mai știu câte.
‪Cum adică?
‪Dacă mă duceam la bucătărie după un lucru, ‪îmi șuteau câte ceva.
‪Mă refer la artiști mari, celebri.
‪Niște nenorociți invidioși, toți.
‪Și Kishore se ține scai de mine ‪de ani de zile,
‪dar o face sincer.
‪Deși vrea totul pe gratis.
‪Mi s-au oferit milioane de rupii.
‪Am răspuns: ‪„Nici dacă-mi cumperi trei case în Colaba
‪nu mă despart de anumite materiale.”
‪Bine, spune-mi ce vrei.
‪V-am spus la telefon, ‪vreau înregistrările…
‪Cu Shantidevi?
‪Da, dle. A auzit-o foarte puțină lume.
‪Aș vrea să scot un CD.
‪Bine. O să văd ce am.
‪Mulțumesc, dle.
‪De curând, cineva l-a întrebat pe Sharma
‪de la All India Radio ‪de înregistrările lui Shantidevi.
‪Și?
‪El a zis: ‪„N-avem muzică cântată de târfe.”
‪Poftim?
‪E adevărat că era prostituată. ‪Știe toată lumea.
‪- Ce spuneți? ‪- Da.
‪Sunt și poze cu ea în bikini.
‪E vorba de anii '40, ‪înainte să devină celebră.
‪Pozase pentru o revistă.
‪Glumiți, nu-i așa?
‪Nu, nu glumesc.
‪Un om de afaceri care vorbea gujarati ‪a luat-o ca amantă.
‪I-a dat bani să studieze muzică.
‪De-aia și-a adăugat „Devi” în nume ‪mai târziu.
‪Ca să sune mai pur.
‪- Mai vrei înregistrările, nu? ‪- Sigur că le vreau, dle.
‪- Aveți înregistrări și cu Maai? ‪- Cu Maai?
‪Sindhubai.
‪Cred că am ceva.
‪Serios?
‪Dar nu s-au făcut înregistrări.
‪Pentru că refuza să cânte în public.
‪- Nu, nu de-aia… ‪- Lasă-o moartă!
‪Nu mai zic nimic, poate îi ești devotat.
‪- E cu tradiția alwară… ‪- Continuați, vă rog.
‪Nu contează.
‪Vă rog, continuați.
‪N-am crezut niciodată povestea ‪că nu voia să apară pe scenă.
‪Că era mereu cufundată ‪în diferite pratici și stări de transă.
‪Există vreun artist care nu vrea să cânte?
‪- Dar ea era diferită. ‪- Da, cam prea „diferită”.
‪Era nebună de-a binelea.
‪- Hai să vorbim despre… ‪- O clipă. Ce vreți să spuneți?
‪Las-o baltă.
‪Vă rog, aș vrea să știu.
‪Am auzit-o cântând la ea acasă.
‪Ați auzit-o pe Maai?
‪Acum vreo 30 de ani, ‪când eram de vârsta ta.
‪Cum așa?
‪Nu mă întreba.
‪Am făcut multe de-astea la viața mea.
‪Era o cântăreață excepțională,
‪dar era o persoană ‪care jignea foarte mult.
‪Spunea multe chestii oribile…
‪„Au venit mogulii ăștia ‪să ne polueze muzica.”
‪„Nu cânt melodii compuse de musulmani.” ‪Câte și mai câte…
‪I-a distrus și fiicei ei cariera.
‪Dar a fost mentorul ‪multor muzicieni aclamați.
‪Zi-mi unul.
‪Satish Raichand?
‪Era deja celebru ‪înainte să se ducă la Maai.
‪A fost pregătit de Khan Saheb.
‪Devendra Bhise?
‪Nu-mi place deloc. E supraevaluat.
‪- Sharad, las-o baltă! ‪- Nu, devine interesant.
‪Maestrul Vinayak Pradhan?
‪A fost elevul lui Maai.
‪- Tipul din Dadar? ‪- Da.
‪E altă poveste născocită.
‪„Nu îl interesează concertele, e profesor,
‪vrea doar să transmită mai departe ‪tradiția alwară”, și altele.
‪Adevărul e că avea trac ‪când urca pe scenă.
‪Dle Joshi, vă rog, e gurul lui.
‪Îmi pare rău.
‪Nu știam.
‪- Hai să terminăm cu asta. ‪- Da.
‪Dar știi ceva, Kishore?
‪Tinerii din ziua de azi trebuie să știe ‪să deosebească realitatea de ficțiune.
‪S-a terminat epoca în care oamenii ‪transformau o persoană în semizeu.
‪De-aia au fost exploatați ‪mulți din domeniu.
‪Continuați. De ce vă abțineți?
‪Ascultă-mă.
‪Admiratorilor le plac poveștile bune.
‪Elevii lui Maai au descris-o ‪ca pe o creatură mitică.
‪„Maai cânta și când avea tensiunea zero.”
‪Ce dracu' e aia tensiune zero?
‪„Maai cunoștea 23 de ‪raga‪ secrete ‪ale lui Khan Saheb.”
‪Cine număra dacă erau 22 sau 23?
‪Am auzit că cineva i-a înregistrat ‪pe ascuns câteva prelegeri.
‪Încă nu le-am ascultat,
‪dar sunt convins…
‪că-s niște aiureli elitiste, ‪pretențioase și moralizatoare.
‪Ia loc.
‪- Vrei un ceai? ‪- Da.
‪Guruji,‪ nu mai accepta ‪concerte departe, te rog.
‪Călătoria de ieri te-a obosit rău.
‪Și ce pot să fac?
‪Trebuie să accept ce-mi pică.
‪N-am pensie lunară.
‪Sau ai tu să-mi dai ‪câteva milioane de rupii?
‪Îți lipsește ceva?
‪De ce să te chinuiești la vârsta ta?
‪Și, pe deasupra,
‪organizatorii ăștia afurisiți ‪nici nu mă plătesc la timp.
‪Știi ceremonia de felicitare din Satara?
‪Nici acum nu mi-au achitat onorariul.
‪Mi-au dat un cec mare, fals.
‪Pe ăla adevărat nu mi l-au trimis.
‪O să vorbesc eu cu ei.
‪Familia Gokhale a vrut spectacol acasă.
‪N-au zis nimic de bani.
‪Mi-au dat o ceașcă de ceai ‪și niște sărățele.
‪Zi-le să ne plătească ‪măcar cheltuielile de drum.
‪Nu ți-au dat banii pentru taxi?
‪Guruji?
‪Acum prinde-o pe aia.
‪Și pe asta.
‪Acum clădirile alea înalte.
‪TRADIȚIA ALWARĂ
‪Începem?
‪Da, o clipă, vă rog.
‪Dle, spuneți-ne despre Anhad Sounds.
‪Anhad Sounds e noua noastră companie.
‪Rolul acesteia e acela de a promova ‪muzica clasică indiană nordică.
‪Vrem să ajungă la un public cât mai larg.
‪Tradiția Alwară‪ e prima propunere ‪pentru iubitorii de muzică.
‪Colecția include 300 de compoziții rare,
‪care aparțin tradiției din Alwar.
‪Eram îngrijorați ‪că o tradiție de 200 de ani din Alwar
‪se va pierde cu timpul.
‪Așa că mi s-a părut important ‪să documentez totul.
‪Acest proiect e punctul culminant ‪al unor documentări de aproape patru ani.
‪Maeștrii Vilas Bhat, ‪Manoharbhau Mane, Archana Bhave
‪și mulți alți veterani ‪au contribuit la proiect.
‪Dle, cum pot ascultătorii ‪să intre în posesia colecției?
‪Întreaga colecție e disponibilă ‪pe stick-uri USB.
‪Poate fi cumpărată ‪pe site-ul Anhad Sounds.
‪Ce alte planuri ‪mai are firma dumneavoastră?
‪Vom lansa și alte colecții
‪la care lucrăm în prezent.
‪Vrem să publicăm și cărți despre muzică, ‪să oferim cursuri de muzică online…
‪Avem multe idei. ‪Vom vedea cum le punem în practică.
‪Bine.
‪- Gata? ‪- Da, mulțumim, dle.
‪Acolo aveți ceai, cafea și gustări.
‪Vă rog să vă serviți.
‪Bine, mulțumim.
‪O, căutătorule!
‪La marginea unei fântâni, o, căutătorule
‪Am plantat o sămânță de tamarin
‪La marginea unei fântâni, o, căutătorule
‪Am plantat o sămânță de tamarin
‪Din copac înmuguresc pești
‪Păstrând un loc umbros
‪La marginea unei fântâni
‪O, căutătorule
‪La marginea unei fântâni, o, căutătorule
‪O căprioară a fost cununată
‪La marginea unei fântâni, o, căutătorule
‪O căprioară a fost cununată
‪Și-a zămislit cinci pui
‪La marginea unei fântâni, o, căutătorule
‪Subtitrarea: Aurelia Costache